Allar avgerðir, tiknar av Studna, kunnu kærast til Kærunevndina hjá Studna, áðrenn 6 vikur eru gingnar eftir at boðað er frá avgerðini. Avgerð Kærunevndarinnar er endalig innan fyrisitingina. Í Kærunevndini eru tríggir limir. Í nevndini sita í løtuni: Anna Borg Dahl løgfrøðingur og formaður í nevndini Heðin D. Poulsen, løgfrøðingur Bjørg Róin, lestrarvegleiðari Reglurnar fyri Kærunevndina hjá Studna eru ásettar í løgtingslóg nr. 36 frá 3. mai 2007 um lestrarstuðul. Kæran skal helst verða latin inn skrivliga eins og grundgivið eigur at verða fyri kæruni. Avrit av kærdu avgerðini skal leggjast við, umframt møgulig onnur skjøl av týdningi fyri kæruna. Tað er ókeypis at kæra, men kærarin má sjálvur bera møguligan kostnað, um hann undir kæruviðgerðini letur seg umboða av øðrum. Dentur verður lagdur á at avgreiða kærumálini skjótast til ber, men m. a. orsakað av krøvunum til málsupplýsing og partshoyring má roknast við, at uml. 2 1/2 mánaðir ganga, áðrenn Kærunevndin kann taka avgerð á fullgóðum grundarlagi. Undir viðgerðini gevur Kærustovnurin kæraranum leypandi kunning um gongdina í kærumálinum.